**Nr. \_\_\_\_\_ prot. Pogradec, më \_\_\_\_. \_\_\_. 2025**

**SHPALLJE PËR VENDE TË LIRA PUNE**

**POLICIA BASHKIAKE**

**POGRADEC**

**PUNONJËS NË POLICINË BASHKIAKE AGJENCIA E MBROJTJES SË TERRITORIT, BASHKIA POGRADEC**

Në mbështetje të Ligjit Nr. 139/2015 "Për vetëqeverisjen vendore", ” i ndryshuar, ligji nr.7961, datë 12.7.1995 “Kodi i Punës së Republikës së Shqipërisë” i ndryshuar, dhe të ligjit Nr. 89/2022 “Për Policinë Bashkiake”, VKM nr.452 datë 26.07.2023 ”Për miratimin e rregullores kuadër të Policisë Bashkiake”, Bashkia Pogradec fton të gjithë të interesuarit të marrin pjesë në proçedurat për plotësimin e vendit vakante në Policinë Bashkiake si më poshtë:

**1 (një) pozicion** – **Punonjës i Policisë Bashkiake, pranë Policisë Bashkiake, Agjencia e Mbrojtjes së Territorit.**

* **Përshkrimi përgjithësues për pozicionin e punës:**

**Punonjësi i Policisë Bashkiake është një pozicion pjesë e strukturës së Policisë Bashkiake , prane Agjencisë së Mbrojtjes së Territorit dhe përshkrimi përgjithësues i pozicionit është:**

1. Merr masa të sigurisë për zbatimin e planit të emergjencës së bashkisë për parandalimin e fatkeqësive të ndryshme natyrore, si dhe bashkëpunon me strukturat e mbrojtjes civile pranë bashkisë dhe prefektit të qarkut për kapërcimin e tyre
2. Kontrollon zbatimin e rregullave të qarkullimit rrugor në territorin e juridiksionit të saj, sipas parashikimeve në Kodin Rrugor të Republikës së Shqipërisë dhe marrëveshjeve të bashkëpunimit që lidhen me Policinë e Shtetit;
3. Vendos kufizimin e qarkullimit në rrugë jashtë qendrave të banuara për ditët e festave lokale në bashkëpunim me organet e Policisë Rrugore;
4. Bashkëpunon me Policinë e Shtetit për mbikëqyrjen e sigurisë brenda territorit të juridiksionit të saj;
5. Bashkërendon masat me Policinë e Shtetit për ruajtjen e rendit e të qetësisë publike në raste të aktiviteteve në territorin e juridiksionit të bashkisë;
6. Monitoron respektimin e ndarjes së hapësirës së plazhit gjatë ushtrimit të veprimtarisë të çdo personi juridik apo fizik pranë stacioneve të plazhit në territorin e juridiksionit të bashkisë;
7. Merr masa sigurie në veprimtaritë sportive dhe ndeshjet e futbollit gjatë organizimit dhe zhvillimit të tyre si personel sigurie;
8. Mbështet strukturat përgjegjëse të bashkisë për strehimin social, për procedurat e zhvendosjes së individëve ose familjeve nga vendbanimi a strehimi i tyre;
9. Merr masa për ruajtjen e objekteve në pronësi të bashkisë, si dhe të atyre që administrohen nga ana e saj.

**KANDIDATËT PËR PUNONJËS NË POLICINË BASHKIAKE DUHET TË PLOTËSOJNË KËRKESAT E POSAÇME SI VIJON:**

* Te jetë shtetas shqiptar,
* Të ketë kryer arsimin e mesëm /të lartë. Arsimi i lartë përbën avanatazh
* Të jetë në gjendje të mirë shëndetësore dhe i aftë fizikisht e mendërisht për të vepruar
* Të ketë cilësi të larta morale e qytetare
* Të mos jetë i dënuar nga organet gjyqësore dhe të drejtësisë me vendim të formës së prerë
* Preferohet të ketë punuar në Policinë e Shtetit dhe të mos ketë qenë i dënuar për shkelje të rënda dhe vepra penale

**DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

a) kërkesën;

b) jetëshkrimin;

c) fotokopjen e kartës së identitetit;

ç) fotokopjet e noterizuara të diplomës të arsimit të mesëm të lartë;

d) raportin mjekoligjor mbi gjendjen shëndetësore;

e) certifikatën e gjendjes gjyqësore (dëshmi penaliteti);

f) vërtetimin nga prokuroria për qenien ose jo në ndjekje penale;

g) vërtetimin nga gjykata për çështje në proces gjykimi;

h) dokumentet për vërtetimin e përvojës në punë apo librezën e punës;

i) vlerësimin e fundit të punës, kur aplikantët vijnë nga administrata publike;

j) vërtetimin që të mos ketë masë disiplinore të largimit nga puna që nuk është shuar ose të mos ketë masë disiplinore në fuqi;

k) vërtetimin që të mos jetë larguar nga Policia e Shtetit dhe Garda e Republikës, për shkak të vlerësimeve kalimtare ose periodike, të parashikuara nga legjislacioni në fuqi;

l) vertetimine besushmerisë që lëshohet nga struktura vendore e Pilicisë së Shtetit, me kërkesë e bashkisë përkatëse, përpara prsnimit në Policinë Bashkiake

**Kandidatët do të vlerësohen për përvojë , trajnimet ose kualifikimet e lidhura me fushën.**

* Dokumentat duhet të dorëzohen me postë ose pranë Drejtorisë së Burimeve Njerëzore dhe Shërbimeve Mbështetëse pranë Bashkisë Pogradec Brenda 30 ( Tridhjetë) ditëve kalendarike nga e nesërmja e shpalljes së procedures së pranimit.

**REZULTATET PËR FAZËN E VERIFIKIMIT PARAPRAK TË DOKUMENTACIONIT**

* Brenda 10 ditëve kalendarike pas përfundimit të afatit të aplikimit , Komisioni përzgjedhës në bazë të dokumentacionit të paraqitur , bën verifikimin paraprak të kandidatëve që që përmbushin kriteret e përcaktuara në shpalljen për konkurrim.
* Kandidatët do të vlerësohen paraprakisht në lidhje me dokumentacionin e dorëzuar sipas kritereve të përcaktuara në shpalljen për konkurrim.

**Drejtoria e Menaxhimit të Burimeve Njerëzore dhe Shërbimeve Mbështetëse do të njoftojë individualisht që nuk janë kualifikuar dhe arsyet e moskualifikimit si dhe kandidatët fitues që plotësojnë kushtet dhe kërkesat e posaçme.**

**REZULTATET PËR FAZËN E TESTIMIT ME SHKRIM**

Faza e dytë e konkurrimit është testimi me shkrim.

Testimit me shkrim i nënshtrohen të gjithë kandidatët e kualifikuar .

Kandidati paraqitet me letërnjoftim

Testimi me shkrim kryhet Brenda 20 (njezetë) ditëve nga date e shpalljes së kandidatëve që plotësojnë kriteret ligjore për t’u pranuar në Policinë Bashkiake.

Kandidatët në testimin me shkrim do të vlerësohen nëse zotërojnë njohuritë e nevojshme për kryerjen e detyrave të punonjësit të Policisë Bashkiake.

Rezultatet e testimit me shkrim dalin brenda datës së testimit me shkrim.

Kandidati që merr 60% të pikëve të përcaktuara për testimin me shkrim njoftohet për të vazhduar konkurrimin .

**Drejtoria e Menaxhimit të Burimeve Njerëzore dhe Shërbimeve Mbështetëse në Bashkinë e Pogradecit do të do të njoftojë individualisht kandidatët që nuk janë kualifikuar dhe arsyet e moskualifikimit si dhe kandidatët fitues që plotësojnë kushtet dhe kërkesat e posaçme.**

**Në përfundim të vlerësimit të testimit me shkrim, në rend zbritës publikohet në ambientet dhe në faqen zyrtare të bashkisë.**

**REZULTATET PËR FAZËN E TESTIMIT FIZIK**

Faza e dytë e konkurrimit është testimi fizik.

Testimit fizik i nënshtrohen të gjithë kandidatët që kanë kaluar me sukses testimin me shkrim për pranim në Policinë Bashkiake.

Kandidatët në testimin e aftësive fizike do të vlerësohen në lidhje me:

Aftësitë piskomotore, si shpejtësia, shkathtësia fizike, rezistenca dhe koordinimi fizik.

Kandidati quhet fitues nqs ka marrë rreth 60 % të pikëve të përcaktuara për testimin e aftësive fizike .

Rezultatet e testimit fizik dalin brenda ditës të testimit.

Kandidatët fitues renditen sipas pikëve të marra në listën e kandidatëve të suksesshme dhe njoftohen për intervistën.

**Drejtoria e Menaxhimit të Burimeve Njerëzore dhe Shërbimeve Mbështetëse në Bashkinë e Pogradecit do të do të njoftojë individualisht kandidatët që nuk janë kualifikuar dhe arsyet e moskualifikimit si dhe kandidatët fitues që plotësojnë kushtet dhe kërkesat e posaçme.**

**Në përfundim të vlerësimit të testimit me shkrim , në rend zbritës publikohet në ambientet dhe në faqen zyrtare të bashkisë.**

**REZULTATET PËR FAZËN E INTERVISTËS**

Faza e tretë e konkurrimit është intervista .

Kandidatët që rezultojnë fitues në fazat e tjera do t’i nënshtrohen intervistës së strukturuar me gojë.

Përshtatshmërinë dhe pranueshmërinë për ushtrimin e detyrës.

Në këtë faze të konkurrimit, totali i pikëve të vlerësimit të kandidatëve është 20 ( njezetë) të cilat ndahen përkatësisht.

1. Jetëshkrimi (CV) që konsiston në vlerësimin e arsimimit , të përvojës, të trajnimeve , deri në 10 pikë
2. Intervista deri në 10 pikë.

**Vlerësimi i kandidatit bëhet brenda ditës së zhvillimit të intervistës dhe Drejtoria e Menaxhimit të Burimeve Njerëzore njofton kandidatët për vlerësim të nesërmen e zhvillimit të testimit.**

**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI**

Kandidatët do të vlerësohen në lidhje me:

1. Njohuritë mbi ligjin nr.139/2015, “Për vetëqeverisjen vendore”
2. ligji nr.89/2022, “Për Policinë Bashkiake”
3. VKM nr.452 datë 26.07.2023 “Për miratimin e rregullores kuadër të Policisë Bashkiake”
4. Kodi i Procedurave Administrative i Republikës së Shqipërisë.
5. Njohuri për ligjin nr.9131 date 08.06.2003 “Për rregullat e etikës në administratën publike”;

**MËNYRA E VLERËSIMIT TË KANDIDATËVE**

**TESTIMI ME SHKRIM**

Kandidatët në testimin me shkrim do të vlerësohen në lidhje me:

a- Njohuritë, aftësitë, kompetencën në lidhje me punën;

**Kandidatët që marrin 60% të pikëve të testimit me shkrim, kanë të drejtë të vazhdojnë fazën e Testimit fizik**

**TESTIMI FIZIK**

Testimit fizik u nënshtrohen të gjithë kandidatët që kanë kaluar me sukses testimin me shkrim për pranim në Policinë Bashkiake. Do të testohen aftësitë psikomotore të kandidatit, ku përfshihen shpejtësia, shkathtësia fizike, rezistenca dhe koordinimi fizik.

**Kandidati që merr mbi 60% të pikëve të përcaktuara për testimin e aftësive fizike vazhdon konkurrimin.**

**INTERVISTA**

Kandidatët, që rezultojnë fitues në fazat e tjera të testimeve, i nënshtrohen intervistës.

Kandidatët në intervistën me gojë do të vlerësohen në lidhje me:

a- Eksperiencën e tyre të mëparshme;

b- Motivimin, aspiratat dhe pritshmëritë e tyre për karrierën.

Në Intervistë, totali i pikëve të vlerësimit të kandidatëve është 20 (njëzet) pikë, të cilat ndahen përkatësisht:

a) jetëshkrimi (CV), që konsiston në vlerësimin e arsimimit, të përvojës e të trajnimeve, deri në 10 pikë;

b) intervista, deri në 10 pikë.

**Rezultati i përgjithshëm i kandidatit përcaktohet mbi shumatoren e rezultateve të arritura nga testimi me shkrim, testimi fizik dhe intervista.**

Totali i pikëve për vlerësimi e kandidatëve është **100 pikë** i detajuar si më poshtë:

Vlerësimi maksimal për testimin me shkrim është **60 pikë**

Vlerësimi maksimal për testimin e aftesive fizike është **20 pikë**

Vlerësimi maksimal për intervistën me gojë është **20 pikë**

**Kandidatët që marrin mbi 60 pikë janë kandidatët fitues.**

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, për çdo fazë (testimit me shkrim, testimit fizik dhe intervistës me gojë) Drejtoria e Burimeve Njerëzore dhe Shërbimeve Mbështetëse në Bashkinë Pogardec do të shpallë fituesit në portalin “Agjencia Kombëtare e Punësimit dhe Aftësive” në faqen e internetit të Bashkisë Pogradec

Në përfundim të këtij afati, Drejtoria e Burimeve Njerëzore dhe Shërbimeve Mbështetëse publikon listën përfundimtare.

 **DREJTOR I BURIMEVE NJERËZORE**

 **Laura ELMASLLARI**